Am Mittwoch isch denn wider mole Wetterusbildig gsi. Dasmol taktisch ufstelle, das heisst mit tarne und chlige grössere Distanze. Und uf Ziit. Und unterbsetzt. Super Sach, alli gsecklet, aber de Chef isch halt nöd so zfride gsi - egal. "Das ganze noch einmal." Und denn lueget er uf dUhr und seit: "Ähm nei, mir hend demfall kei Ziit meh, mir gönd go esse." *SIEG*   Am  Nomi denn no Softwareusbildig. Und will das so schwirig isch und mer sicher en Nomi brucht defür, hemmer 2 Stunde Pause gha und am Schluss no chlige "Top Gear"-Filmli guckt. Am Obig denn no Repetition vo Funkantenne ufstelle (i has zwor no nie gmacht, aber noch eimol zueluege chan mer das au) und denn no chlige funke. Hoggi inen Schützepanzer ine, nimm mis Funkgrät in Betrieb und warte. Bi eim isch es nöd gange und drum hemmer e Stund gwartet und sind nöd mol meh zu de Verbindigskontrolle cho. Super Alass  gsi